அடுத்த கேள்வி பல பார்வையாளர்களின் எண்ணத்தை பிரதிபலித்தது. “எஜமானர் விளையாட்டில் ஊட்டிவிடறது, சட்டையைக் கழட்டி விடறது… ன்னு ஆண்கள் செய்த சில விஷயங்கள் எல்லை மீறியதாக இருந்ததே” என்ற கேள்விக்கு ‘நானே அப்படி பல தவறுகள் செஞ்சிருக்கேன். எஜமானன் போல என் அம்மாவை இம்சை பண்ணியிருக்கேன். அன்பு காரணமாக அதை அவர்கள் பொறுத்துக் கொண்டார்கள். இதையே வெளியே போய் செஞ்சிருந்தேன்னா அதற்கான தண்டனை கிடைச்சிருக்கும். இதைப் போலவே task என்பதால் சிலர் பொறுத்துக் கொண்டிருக்கலாம். எந்தவொரு விஷயத்திலும் எல்லை மீறுதல் அனுமதிக்கப்பட முடியாதது” என்றார். ஆனால், ஆண்கள் எஜமானர்களாக இருந்த போது, அங்கு நடைபெற்ற பல அத்துமீறல்களை மெல்லிய சாமரம் வீசுவது போலத்தான் கமல் கேள்விக்களை தொடுத்துக்கொண்டு இருந்தார். அதில் நக்கல் இருந்த அளவுக்கு கோபம் இல்லை என்று தான் தோன்றியது.